Lefelo la Motlakase wa Metsi la Gouina

Lefelo la Motlakase wa Metsi la Gouina(French: Centrale hydroélectrique de Gouina) ke lefelo la motlakase wa metsi a a tswang mo nokeng ya Gouina Falls go bapa le Noka ya Senegal kwa lefatsheng la Mali. E bokgakala jwa 18 km (11 mi) borwabotlhaba jwa Diamou mo Kgaolong ya Kayes. Ke porojeke ya bone ya Senegal River Basin Development Authority mme moletlo wa go e tlhoma ka kgwedi ya Sedimonthole e le lesome le bosupa ka ngwaga wa dikete tse pedi le lesome le boraro (2013) o ne wa tsenelwa ke ditlhogo tsa dinaga tsa maloko. Moporesitente wa Mauritania Mohamed Ould Abdel Aziz o ne a baya letlapa la motheo. Kago ya ntlha e ne e emisitswe ka ntlha ya coup d'état ya ngwaga wa dikete tse pedi le lesome le bobedi (2012) ya kwa Mali le kgotlhang ya kwa bokone jwa Mali. Polante e ne ya bulwa ke Tonakgolo ya kwa Mali Abdoulaye Maïga ka kgwedi ya Sedimonthole ka ngwaga wa dikete tse pedi le le masome a mabedi le bobedi (2022).E ne ya ja diranta di le dimilione di le masome a mararo le masome a mabedi le borobabongwe mme dikilometara di le makgolo a mabedi le masome a robabobedi tsa mela ya phasalatso di ne tsa ja diranta di le dimilione di le masome a marataro le botlhano . Porojeke e amogetse 85% ya madi a yona go tswa kwa Exim Bank of China mmogo le US$1 million go tswa kwa EU-Africa Infrastructure Trust Fund le US$1.4 million go tswa kwa International Development Association le European Investment Bank. E na le maatla a a tsentsweng a di-megawatt di le 140 (190,000 hp) mme e tla dirisa metsi a a elelang go tswa kwa Letamong la Manantali go laola metsi a a elelang mo semeleng. Letamo le le boleele jwa 1,230 m (4,040 ft) le le fa godimo ga phororo ya metsi le isa metsi kwa molelwaneng o o tla fepang ntlo ya motlakase e e fa tlase ga phororo ya metsi. Motlakase o na le dijenereitara tse tharo tsa 46.6 MW tsa Kaplan. Pharologano ya bogodimo jwa phororo ya metsi le letamo e dira gore go nne le tlhogo ya metsi e e ka nnang 22.5 m (74 ft).[ 6][7][8] Metswedi